**ΟΔΗΓΙΕΣ ΠΡΟΣΤΑΣΙΑΣ ΑΝΑ ΦΑΙΝΟΜΕΝΟ**

**Λήψη μέτρων αυτοπροστασίας από** **κινδύνους που προέρχονται από την εκδήλωση των έντονων καιρικών φαινομένων.**

**ΧΙΟΝΟΠΤΩΣΕΙΣ-ΠΑΓΕΤΟΣ**

Ελέγξτε και προσθέστε την κατάλληλη ποσότητα αντιψυκτικού στο ψυγείο της μηχανής .

Φροντίστε να έχετε μαζί σας την κατάλληλη ένδυση και αντιολισθητικά παπούτσια.

Φροντίστε να έχετε μαζί σας αντιολισθητικές αλυσίδες και γάντια.

Αν ακινητοποιηθεί το όχημα μείνετε στο αυτοκίνητό σας και φροντίστε να ανάβετε την μηχανή ανά τακτά χρονικά διαστήματα ( π.χ ανά 10 λεπτά)

Τοποθετήστε στην κεραία του ραδιοφώνου ένα ύφασμα σε έντονο χρώμα για τον ευκολότερο εντοπισμό σας από τις διασωστικές ομάδες.

Διατηρείτε αποστάσεις ασφαλείας.

Εξοπλισμός όπως αδιάβροχα, ομπρέλες, σφυρίχτρα, γαλότσες ,φακός , κουβέρτες, νερό, πρόχειρο φαγητό, σταφίδες , σοκολάτες μπορεί να φανεί χρήσιμος.

Στο σπίτι φροντίστε να έχετε κονσέρβες σε περίπτωση διακοπής του ρεύματος.

Φροντίστε να έχετε προμηθευτεί ξηρά τροφή και για τα κατοικίδια σας.

Μην ξεχνάτε και τα αδέσποτα.

**ΚΑΤΑΙΓΙΔΕΣ & ΘΥΕΛΛΩΔΕΙΣ ΑΝΕΜΟΙ**

Αποφύγετε την διέλευση κάτω από μεγάλα δέντρα, κάτω από αναρτημένες πινακίδες και γενικά από περιοχές , όπου ελαφρά αντικείμενα ( πχ. Γλάστρες, σπασμένα τζάμια κλπ) μπορεί να αποκολληθούν και να πέσουν στο έδαφος ( π.χ κάτω από μπαλκόνια)

Αποφύγετε τις δραστηριότητες σε παράκτιες περιοχές.

Μείνετε μακριά από ηλεκτροφόρα καλώδια.

Σε περίπτωση καταιγίδας ακινητοποιείστε το όχημα σε ασφαλή σημείο ( μακριά από δέντρα που μπορεί να πέσουν ) Μείνετε στο όχημα με τα φώτα έκτακτης ανάγκης ανοικτά (alarm) χωρίς να ακουμπάτε μεταλλικές επιφάνειες, μέχρι να κοπάσουν τα φαινόμενα.

**ΠΛΗΜΜΥΡΕΣ**

Μην διασχίσετε χείμαρρο ή πλημμυρισμένο δρόμο.

Αν βρεθείτε μπροστά σε δρόμο ή διάβαση που έχει πλημμυρίσει σταματήστε και αλλάξτε κατεύθυνση.

Μείνετε μακριά από περιοχές που έχουν σημειωθεί κατολισθήσεις και πτώσεις βράχων.

Αποφύγετε τα λιμνάζοντα νερά. Ενδέχεται να αποτελέσουν καλούς αγωγούς ηλεκτρικού ρεύματος καθώς κρύβουν υπόγεια καλώδια ή διαρροές από εγκαταστάσεις.

Ακολουθείτε τις οδηγίες των αρμόδιων Αρχών.

ΥΠΗΡΕΣΙΑ ΠΟΛΙΤΙΚΗΣ ΠΡΟΣΤΑΣΙΑΣ